Esperanto-Stacio

eta|

La Esperanto-Stacio estas internacia renkontiĝejo kaj edukejo en la vilaĝo Halbo (germane Halbe, sorabe Łobje) tuj sude de Berlino. Ĝi konsistas el du domoj, la stacidomo kaj la stokejo kaj krome uzas la apudan eventejon Kaiserbahnhof ().

Ĝia programo konsistas el programeroj pri esperanto kaj aliaj lingvoj, pac-aktivado, kulturo, modernigo de la esperanto-movado kaj homaj kaj lingvaj rajtoj. Ekzemploj estas la GLATula renkontiĝo "Fieru!", "La Printempo de Lingvoj", "La  Ĥaoso-navigantoj" kaj la "Esperanto-Dialogo pri Paco kaj Sekureco".

La renkontiĝejo disponigas 10 loĝ-ĉambrojn en la eksaj fervojistaj loĝejoj kaj 2 grandajn salonojn en la eksa restoracio kaj la eksa biletejo de la stacidomo. 

La stacidomo estas malfermita en la jaro 1866 kaj pligrandigita en 1915 kaj 1933 kaj nun estas tri-etaĝa domo kun 800 kvadrataj metroj. La stokejo estas unu-etaĝa kaj havas ĉirkaŭ 400 kvadratajn metrojn. La domaro estas protektita historia monumento kune kun la apuda imperiestra stacidomo.

La Esperanto-Stacion oni atingas rekte de Berlino

 per ĉiuhora trajno RE7 de stacidomoj Berlin-Ostkreuz (35 minutojn) aŭ Königs Wusterhausen (16 minutojn)
 aŭte laŭ germana aŭtovojo A13 (30 minutojn)
 piede ekzemple laŭ la fama 66laga marŝo-vojo (2 tagojn)
 bicikle ekzemple laŭ la biciklovojoj Gurkenweg (esperante kukurba biciklovojo) aŭ Hofjagdweg (vojo de ĉasado de la imperiestra kortego, minimume 3 horojn)
 aviadile per flugado al flughaveno Berlino-Schönefeld (15 kilometrojn) aŭ flughaveno Berlino-Tegel (67 kilometrojn).

Eksteraj ligiloj
Fejsbuka paĝo de la Esperanto-Stacio
Enkonduka prezento de Ralf Gion Fröhlich en decembro 2019
Enkonduka filmeto filmita de Chuck Smith en aŭgusto 2019
Retejo de la Esperanto-Stacio
 Esperanto-Stacio proponas lokon por kuna agado, artikolo en Libera Folio aperinta 2021-10-25 ()
MvP028 La Esperanto stacio en Halbe, podkasto de Movada vidpunkto aperinta 2025-01-06 ()

 Referencoj 

de:Kaiserbahnhof Halbe 
en:Kaiserbahnhof Halbe

Kategorio:Halbe
Kategorio:Esperanto-domoj
Kategorio:Esperanto-movado en Germanio
Kategorio:Domoj en Germanio
Halbe
Kategorio:Esperanto en Brandenburgio